Tervetuloa Sanaa Naisilta-ohjelmaan.
Olen Teija Pirttijärvi, puhun tänään lapseuden hengestä.
Gal. 4:4-7.
Rakennatko identiteettiäsi orvon tapaan?
Suoritatko, kuten minäkin?
Yritätkö ansaita arvoasi tekemällä asioita?
Että Sinut nähtäisiin ja huomioitaisiin, perheessäsi tai ystäväpiirissäsi?
Haluatko olla joku?
Haluatko näkyä mediassa, facebookissa, twitterissä?
Haluatko jättää jälkesi rekisteriin tai tiedostoon?
Pystytkö lepäämään Kristuksen täytetyssä työssä?
Otatko vastaan Jumalan rakkautta ja hyväksyntää, -
ilman ehtoja ja suorituksia?
Ilman omia ponnisteluja?
On ollut vaikeata ymmärtää, että kuka olen Kristuksessa.
Mikä on perintöni taivaallisen Isän silmissä?
Miten otat vastaan oikean perinnön Taivaan Isän lapsena?
Kuinka Sinusta tulee perillinen? Kuninkaan tytär tai poika?
Kun yritin rakentaa omaa identiteettiäni, -
ja palvelutyötäni orvon ajattelumaailman kautta, -
koin olevani kuin vihainen isoveli tai -sisko.
Orjan tavoin vain raadoin Isän pellolla.
Orjana valitin: ― Työtä on. Miksi kukaan ei tee mitään?
Eikö Isä näe kuinka ahkerasti teen työtä?
Valitin sitä, ettei Isä antanut minulle mitään, -
että olisin voinut pitää edes hauskaa!
Tämä on tuttu vertaus tuhlaajapojasta ja isoveljestä.
Vertailin omaa hengellistä elämääni suhteessa toisiin, -
petyin kovin ja turhauduin.
Olin varhain haavoittunut toisten sanojen, -
tekojen ja välinpitämättömyyden takia.
Kovetin sydämeni, koska minua oli lyöty.
Minua lyötiin Isäni kodissa.
Olin haavoitettu ja siksi myös haavoitin toisia.
Toimin armottomasti ja syytin muita.
Mielestäni toiset olivat armottomia ja kovia.
Odotin, että toiset täyttäisivät tarpeeni.
Elin toisten kautta, olin läheisriippuvainen.
Ajoin omia etujani muiden kustannuksella.
Odotin saavani hyvitystä ja revanssia kärsimyksilleni.
Jatkuva suorittaminen ja paineen alla eläminen, -
uuvuttaa jokaisen meistä.
Hankimme irtopisteitä ja sulkia hattuihimme, -
että joku näkisi kuinka hyvä ja erinomainen olen.
Tämä tie vie loppuunpalamiseen. Minullekin kävi näin.
Kun on kyvytön lepäämään Kristuksessa, -
ja kyvytön vastaanottamaan Isän rakkautta ja hyväksyntää, -
alkaa muita miellyttämällä ja suorittamalla -
ansaita paikkaa auringossa, kutsuttujen joukossa, -
seurakunnassa tai työelämän oravanpyörässä.
Anteeksianto ja eheytyminen tästä -
alkaa, kun, annamme anteeksi vanhemmille, -
ja muille auktoriteeteille ja seurakunnan työntekijöille.
Niille, jotka ilmensivät Jumalan sydäntä väärin meitä kohtaan.
Minäkin jouduin nöyrtymään ja pyytämään anteeksi kapinointiani, -
ja kunnioituksen puutetta auktoriteetteja kohtaan.
En ymmärtänyt, että he suorittivat, -
Jumalan säätämyksessä heille kuuluvia tehtäviä.
En kyennyt olemaan tytär suhteessa auktoriteetteihin.
Lapseuden aitoutta mitataan siten, -
että osoitammeko arvonantoa vai halveksuntaa toisillemme?
On ratkaisemattomia auktoriteettiongelmia, -
muidenkin kuin omien vanhempien kanssa.
Esimiesten ja työtovereiden kanssa on ongelmia.
Seurakunnissa napistaan.
Tuttavapiirissä voi olla ilkeitä juoruja ja kateutta.
Pelkäätkö luottaa?
Pelkäätkö tulevasi hylätyksi, haavoitetuksi ja jätetyksi taas?
Pelkäätkö avata sydäntäsi aidolle rakkaudelle?
Pelkäätkö luottaa enää kehenkään?
Room. 13:1―2.
Minäkin sain niittää sitä mitä kylvin.
Onko sellaista uskovaa olemassakaan, -
joka ei olisi seurakunnan johdon satuttama?
Onko ketään, jota pomo, työtoveri tai ystävä, -
ei olisi joskus käyttänyt hyväkseen, tietämättään ehkä?
Elämme langenneessa maailmassa, missä ei ole universaalia ilmestystä, -
Isän Jumalan rakkaudesta ja Isän sydämestä.
Olemme Kristuksen ruumiissa saaneet ilmestyksen -
Jeesuksesta, Pyhästä Hengestä ja Hengen voimasta.
Moni palvelutehtävä rakentuu Jumalan voitelun varaan.
Harva palvelutehtävä rakentuu näylle Jumalan rakkaudesta, -
Hänen myötätuntoisesta rakkaudestaan ja laupeudestaan.
Sen vuoksi meidän uskovina tulee antaa anteeksi auktoriteeteille, -
työtovereille sekä seurakuntalaisille jotka ovat satuttaneet, -
tuottaneet pettymyksen tai ilmen- täneet väärällä tavalla Isän rakkautta.
Jes. 54:4-7, 10.
Sanoudun irti valheesta, että olisin syyllinen, -
turvaton, yksin tai hylätty.
Kristuksessa olen täysin turvassa.
Jumala sanoo, että olen vapaa syytöksistä, -
vapaa itsesyytöksistäkin ja itsevihasta.
Kaikki asiat vaikuttavat yhdessä minun parhaakseni.
Mikään ei voi erottaa minua Isän rakkaudesta ja hyväksynnästä.
Jumala vahvistaa, Hän on voidellut minut, -
ja Hän on painanut minuun sinettinsä.
Hyvän työn Jumala saattaa minussakin loppuun.
Olen taivaan kansalainen ja Jumalan perillinen.
Olen kätkettynä Kristuksen kanssa Jumalassa.
Minulla ei ole pelon henkeä vaan, -
voiman, rakkauden ja terveen harkinnan henki.
Löydän armon avukseni oikeaan aikaan.
Olen syntynyt Jumalasta eikä paholainen voi koskea minuun.
Vangitsen ajatukseni kuuliaisiksi Kristukselle.
Hajoitan Jeesuksessa järjen päätelmät ,-
jotka on nostettu Jumalan tuntemista vastaan.
Oma tunne ei kerro totuutta siitä, kuka minä olen ja mikä on arvoni.
Menneisyyteni ei enää estä minua.
Jeesus Kristus on sukulunastajani. Hän on voimallinen Vapahtajani.
Jumala ei ole toivoton suhteeni -
vaikka ihmiset ovat ehkä minut jo tuominneet.
Jumala antaa uuden alun ja uusia mahdollisuuksia joka päivä.
Tartun kiinni tänään Jumalan lupauksiin.
Luovutan vahingolliset uskomukseni itsestä ja toisista ihmisistä Jumalalle.
Pyydän Jumalalta anteeksi antoa -
ja että Hän uudistaisi mieleni ja ajattelutapani.
Room.5:5.
Herra Jeesus Kristus tule tänään koskettamaan jokaista katsojaa, -
joka on haavoittunut jo kohdussa tai varhaisvuosina, -
koska ei kokenut olevansa tervetullut tai tulleensa nähdyksi perheessänsä.
On ihmisiä, jotka eivät saaneet kokea hoivaa ja hyväksyntää.
Tule Isä koskettamaan heitä hellällä huolenpidolla ja rakkaudella!
Vapauta, Jeesus, meidät orvot, syyllisyydestä ja -
siitä tunteesta, ettemme kuulu mihinkään, -
ja ettei ole paikkaa missään, että emme ole riittävän hyviä.
Auta jokaista orpoja pääsemään vapaiksi -
ja eroon kuolemantoiveista ja suorituskeskeisyydestä.
Kiitos, että olet vapauttanut minut tekemisen pakosta.
Kukaan ei aja enää takaa, vaan saamme löytää levon Isän sylissä.
Kiitos, ettei ole enää tarpeen hakea hyväksyntää muilta tekemällä.
Ei ole enää tarpeen näyttää, että pärjään minä yksinkin.
Kosketa Isä rakkaudella tyhjiä sydämiä, joita Suomi on täynnä.
Täytä meidät tyhjät läsnäolollasi ja voimallisella rakkaudellasi.
Poista meidän pelkomme!
Anna meille jälleen kyky luottaa ihmissuhteissamme.
Anna voimaa ja kykyä antaa anteeksi niille, -
jotka haavoittivat meitä suhteis- samme, tietäen tai tietämättään.
Kiitos, että voit korvata menetetyt vuotemme.
Tule Herra Jeesus, kiedo meidät syliisi ja pidä ominasi ja rakkainasi.
Jeesuksen Kristuksen nimessä näin rukoilemme. Aamen.
Tekstitys: Leena Neuvonen.